27 Oct 2021:  about msme in india, केंद्रीय सूक्ष्म, लघु और मध्यम उद्यम (MSME) मंत्री श्री नारायण राणे ने आज नई दिल्ली में राष्ट्रीय स्तर के जागरूकता कार्यक्रम- 'संभव', 2021 की शुरुआत की। इस कार्यक्रम का आयोजन भारत सरकार के MSME मंत्रालय कर रहा है। इस अवसर पर मंत्री ने देश के आर्थिक विकास के लिए उद्यमिता को बढ़ावा देने में युवाओं को शामिल करने का आह्वान किया है। उन्होंने इस बात पर जोर दिया कि नए उद्यमियों के बनाए गए नए उत्पाद और सेवाएं संबंधित व्यवसायों या क्षेत्रों को प्रोत्साहित करने की दिशा में एक व्यापक प्रभाव डाल सकती हैं। इस अवसर पर मंत्री के साथ राज्य मंत्री श्री भानु प्रताप सिंह वर्मा और MSME के सचिव श्री बीबी स्वैन भी उपस्थित थे।